Kjempeeland

**Kjempeeland** (*Taurotragus derbianus*) er en stor antilope i slekten elander (*Taurotragus*) og inngår i gruppen med skruehornantiloper (Tragelaphini) i underfamilien oksedyr (Bovinae), som er én av to underfamilier i kvegfamilien (Bovidae). Arten, som består i kraft av to underarter, er utbredt på savanne med lauvtrær i det østre Senegal og i deler av Sentral-Afrika. 

Verdens naturvernunion hevdet i 2016 at arten er er sårbar og at totalpopulasjonen består av cirka  voksne individer. Populasjonen av vestlig kjempeeland (*T. d. derbianus*) regnes som kritisk truet, mens populasjonen av østlig kjempeeland regnes som sårbar.

## Taksonomi
Det er fortsatt et åpent spørsmål om kjempeeland skal klassifiserer i sin egen slekt, *Taurotragus*, eller slik mange gjør, i slekten med buskbukker (*Tragelaphus*). Elander (*Taurotragus*) har vist seg å være nærmere beslektet med storkuduer (*Strepsiceros*) enn buskbukker, men noen inkluderer også storkuduer som buskbukker.

## Biologi

Kjempeeland er et storvokst art med tydelig kjønnspreg, men begge kjønn bærer lange skruhorn. Oksene blir i midlertid en del større enn  de lettere bygde kuene, men kjønnene skiller seg også på andre måter.

Kroppslengden utgjør cirka 220–290&nbsp;cm og vekten ligger rundt 440–900&nbsp;kg, avhengig av kjønn. Skulderhøyden er cirka 150–175&nbsp;cm og halen utgjør cirka 90&nbsp;cm. Horna kan måle opp mot 120&nbsp;cm og er spisse, men den nedre delen er sterkt spiralisert (tvinnet).

Østlige kjempeeland blir i snitt noe større enn den vestlige underarten. Paradoksalt nok blir kjempeeland litt mindre enn eland (*T. oryx*), som kan veie opp mot .

Arten har kort og glatt pels. Den vestlige underarten har sandfarget grunnfarge med inntil 12 tynne tverrgående hvite striper fra ryggen og nedover flankene, mens den østlige underarten har klar rødbrun grunnfarge med inntil 17 tynne tverrgående hvite striper fra ryggen og nedover flankene. Hodet er normalt stort og har bredt ansatte og relativt stor ører. Begge kjønn har tydelig kjøttlapp på framhalsen, men oksens er noe større enn kuas. Lappen har sort behåring, mer så hos den vestre oksen, som er sort fra nakkekammen ned langs halen og på kjøttlappen. Arten har også svært kort og tynn man langs nakkekammen og ut over skulderpukkelen. Alle fire lemmene er lange og slanke, med tydelige sorte og hvite markeringer direkte over klauvene.

Vestlig kjempeeland er i dag bare utbredt på savanne med løvtrær i Niokolo-Koba nasjonalpark i Øst-Senegal. Tidligere fantes underarten også i Elfenbenskysten, Gambia, Ghana, Guinea, Mali, Sudan og Togo, men der regnes den nå som utryddet. Noen hevder å ha observert en liten populasjon i området Mali, Guinea og Guinea-Bissau, men dette er ikke bekreftet.

Østlig kjempeeland er utbredt på enger og savanne med løvtrær. Underarten består av to populasjoner. En som hovedsakelig befinner seg nordøst i Den sentralafrikanske republikk, og en annen som befinner seg i Nord-Kamerun, der flokker tidvis krysser østgrensen til Tsjad og enkelte dyr kan nå så langt som til Nigeria. En del dyr opptrer også fortsatt i Sørvest-Sudan, fra hvor de kan besøke den nordøstredelen av DR Kongo og Nordvest-Uganda.

Kjempeeland ferdes ofte i blanda flokker på cirka 15–25 dyr, og flokker på opp mot 60–75 dyr har blitt observert. Voksne hanner fortrekker å leve solitært. Arten er generalist og livnærer seg av et bredt utvalg av lauv, tynne friske kvister og frukt med mer, men i svært liten grad av gress. Det er kjent at arten splitter seg opp i mindre grupper i tørketiden, da den vandrer mer og kan migrere langt for å finne nok føde, men de samler seg igjen når regntiden tar til. Dyra hviler på dagtid, da varmen kan bli intens, og beiter mest om natten og tidlig på morgenen. Under tørketiden kan artene klare seg uten vann i flere uker. Dyra er både hurtige og spretne, og kan lett forsere hindre på opp mot 150&nbsp;cm.

## Inndeling
Inndelingen følger i hovedsak *Bovids of the World*.

* Bovidae, kvegfamilien
** Bovinae, oksedyr
*** Boselaphini
*** Tragelaphini, skruehornantiloper
**** *[[Ammelaphus]]*, småkuduer
**** *[[Nyala]]*, nyala
**** *[[Tragelaphus]]*, buskbukker
**** *[[Strepsiceros ]]*, storkuduer
**** *[[Taurotragus]]*, elander
***** *[[kjempeeland|T. derbianus]]*, kjempeeland
****** *T. d. derbianus* (nominatformen), vestlig kjempeeland
****** *T. d. gigas*, østlig kjempeeland
***** *[[eland|T. oryx]]*, eland

## Referanser




## Eksterne lenker
*